62024TO0103_INF
Uznesenie Všeobecného súdu (šiesta komora) z 19. februára 2025 –QX World/EUIPO – Mandelay (EDUCTOR)
(vec T‑103/24)
„Ochranná známka Európskej únie – Konanie o vyhlásenie neplatnosti – Slovná ochranná známka Európskej únie EDUCTOR – Nezapísaná staršia ochranná známka EDUCTOR – Relatívny dôvod neplatnosti – Článok 53 ods. 1 písm. b) nariadenia (ES) č. 207/2009 [teraz článok 60 ods. 1 písm. b) nariadenia (EÚ) 2017/1001] – Článok 8 ods. 3 nariadenia č. 207/2009 (teraz článok 8 ods. 3 nariadenia 2017/1001) – Porušenie podstatných formálnych náležitostí – Zásada funkčnej kontinuity – Článok 72 ods. 1 nariadenia 2017/1001 – Nesprávne právne posúdenie – Kritériá posúdenia všeobecnej známosti ochrannej známky – Článok 6 bis Parížskeho dohovoru – Skreslenie predložených dôkazov – Žaloba zjavne bez právneho základu“
1.
Ochranná známka Európskej únie – Opravné prostriedky – Odvolanie podané proti rozhodnutiu oddelenia Úradu, ktorý rozhodol v prvom stupni, postúpené odvolaciemu senátu – Funkčná kontinuita medzi týmito inštanciami – Skúmanie odvolania odvolacím senátom – Rozsah
(Nariadenie Európskeho parlamentu a Rady 2017/1001, článok 71 ods. 1)
(pozri bod 24)
2.
Ochranná známka Európskej únie – Opravné prostriedky – Žaloba podaná na súd Únie – Podmienka prípustnosti – Dôvody, ktoré smerujú len proti rozhodnutiam odvolacích senátov
(Nariadenie Európskeho parlamentu a Rady 2017/1001, článok 72 ods. 1)
(pozri bod 30)
3.
Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Neexistencia súhlasu majiteľa ochrannej známky so zápisom, o ktorý požiadal obchodný zástupca alebo zástupca vo vlastnom mene – Všeobecne známa ochranná známka – Pojem – Kritériá posúdenia
[Nariadenie Rady č. 207/2009, článok 8 ods. 2 písm. c), článok 8 ods. 3 a článok 53 ods. 1 písm. b)]
(pozri body 35, 37, 38, 47)
Výrok
1.
Žaloba sa zamieta.
2.
QX World Kft znáša svoje vlastné trovy konania a je povinná nahradiť trovy konania, ktoré vznikli Mandelay Kft.
3.
Úrad Európskej únie pre duševné vlastníctvo (EUIPO) znáša svoje vlastné trovy konania.